Meenakshi Seshadri
Meenakshi Seshadri (qizlik familyasi: Shashikala Sheshadri; 1963-yil 16-noyabr) — hind kinosida asosan telugu va tamil tillarida bir nechta filmlarda suratga tushgan sobiq hind aktrisasi, modeli va raqqosasi. U 1981-yilda 17 yoshida „Eveʼs Weekly Miss India“ tanlovida gʻolib boʻlgan. Meenakshi filmdagi debyutini 1983-yilda qilgan. U 1980—1990-yillarda hind kinosining yetakchi aktrisalaridan biriga aylangan va bir qancha chiqishlari, goʻzalligi va raqsga tushishi bilan tan olingan. U „Hero“ (1983), „Aandhi-Toofan“ (1985), „Meri Jung“ (1985), „Svati“ (1986), „Dilvaala“ (1986), „Dacait“ (1987), „Inaam Dus Hazaar“ (1987), „Parivaar“ (1987), „Shahenshah“ (1988), „Mahaadev“ (1989), „Awaargi“ (1990), „Jurm“ (1990), „Ghayal“ (1990), „Ghar Xo To Aisa“ (1990), „Damini“ (1993), "Duetʼ (1994) va „Ghatak“ (1996) kabi filmlardagi ijrosi bilan eʼtirof etilgan. U „Svati“ (1986), „Dahleez“ (1986), „Satyamev Jayate“ (1987), „Awaargi“ (1990) va „Damini“ (1993) uchun alohida yahshi tanqidlarga sazovor boʻldi. U 1990-yillarda Khajuraho raqs festivalida ham chiqish qilgan. Ghatak filmi ommaga taqdim etilganidan soʻng, u eri bilan AQShda farzandlarini tarbiyalash uchun kino sanoatini tark etgan va u yerda Cherish raqs maktabini boshqaradi. Uning hayoti haqida „Meenakshi Accept Her Wings“ nomli hujjatli film suratga olingan.